stanford-oval/wikipedia huggingface dataset:
Lyttän diskografia
Albumit > Lyttä & Tohtori Getto

| Nimi | Julkaisutiedot | Listasijoitukset |
| --- | --- | --- |
| Lyttä & Tohtori Getto!! |  Julkaistu: 4. joulukuuta, 2020  Formaatti: LP, kasetti, digitaalinen  Levy-yhtiö: Överdog |  |
| Kaks nimee |  Julkaistu: 1. maaliskuuta, 2024  Formaatti: LP, kasetti, digitaalinen  Levy-yhtiö: |  |
Albumit > Korstoraatio

| Nimi | Julkaisutiedot | Listasijoitukset |
| --- | --- | --- |
| Tsekkaa mutsi! |  Julkaistu: 2016  Formaatti: CD, LP, kasetti, digitaalinen  Levy-yhtiö: Överdog |  |
EP:t

Pieniä voittoi EP (2019, PME Records)
Laajapohjademot (2015, Soundcloudissa)
Singlet > Soolo:

| Vuosi | Nimi | Albumilta | Listasijoitukset |
| --- | --- | --- | --- |
| 2016 | "Hoidetaan" (feat. Van Hegen & Pajafella) |  |  |
| 2017 | "Ei siin" (feat. Lauri Haav) |  |  |
| 2019 | "Demo" | VOLUME |  |
| 2020 | "Periaattees" | Lyttä & Tohtori Getto!! |  |
| 2020 | "Miehet sinisis" | Lyttä & Tohtori Getto!! |  |
| 2020 | "Huhtasuo" | Lyttä & Tohtori Getto!! |  |
| 2021 | "Pelei" (feat. Pyrythekid) | REIJO |  |
| 2021 | "Yks päivä" | REIJO |  |
| 2022 | "Numeroit" (feat. Axel Kala) | REIJO |  |
| 2022 | "Hamilton" (feat. Gettomasa & Lauri Haav) | REIJO |  |
| 2023 | "Mun maineel pt.2" | Kaks nimee |  |
| 2023 | "Räkikset" | Kaks nimee |  |
| 2023 | "Kaks nimee" | Kaks nimee |  |
Singlet > Korstoraatio

| Vuosi | Nimi | Albumilta | Listasijoitukset |
| --- | --- | --- | --- |
| 2015 | "Dääm" | Tsekkaa mutsi! |  |
| 2016 | "Edustetaan aikoja" | Tsekkaa mutsi! |  |
| 2016 | "K.E.R.M.A." (feat. Kosola) | Tsekkaa mutsi! |  |
| 2016 | "Kotibileet" | Tsekkaa mutsi! |  |
| 2016 | "Tsekkaa mutsi!" | Tsekkaa mutsi! |  |
Vierailijana

| Vuosi | Kappale | Artisti | Albumilta | Muut vierailijat |
| --- | --- | --- | --- | --- |
| 2016 | "Benzi" | Aksim | Kymmenen euron kesämekot | Joosu J |
| 2019 | "Luonastauko" | Särre & Prinssi Jusuf | Etelä vs. itä EP | Dauda Koroma |
| 2023 | "Vespa" | Shakkii |  |  |
Musiikkivideot

Korstopohja (2014)
Kaikki laiskurit (2014)
Mitä sä selität (2014)
Alueella (2015)
K.E.R.M.A. (2016)
Hoidetaan (2016)
Pieniä voittoi (2019)
Huhtasuo (2020)
Mutkal (2020)
Yks päivä (2021)
Numeroit (2022)
Mun maineel pt.2 (2023)
Räkikset (2023)
Kaks nimee (2023)
Björneborg (Ruotsi)

Björneborg on vanha ruukkiyhdyskunta Kristinehamnin kunnassa Ruotsin Värmlannissa. Se sijaitsee noin 10 kilometriä kaakkoon keskustaajama Kristinehamnista, ja siellä on noin tuhat asukasta. Suurin työnantaja on norjalaisen Scana Industrier -yhtiön omistama metallitakomo, joka juontaa juurensa 1600-luvun puolivälissä perustettuun rautaruukkiin.
Vuonna 1950 kirjoitettiin Suomen Poriin, ruotsiksi Björneborg, ohjautuvan jonkin verran Ruotsin Björneborgiin osoitettua kirjepostia.
Käännös suomeksi
Best Friend of Charleston

Best Friend of Charleston oli vuonna 1830 Yhdysvalloissa rakennettu höyryveturi, jonka yleisesti katsotaan olleen ensimmäinen kokonaan Yhdysvalloissa valmistettu veturi. Se oli myös ensimmäinen höyrykattilan räjähdyksessä tuhoutunut veturi Yhdysvalloissa.
Historia

Best Friend of Charleston rakennettiin West Pointin valimossa New Yorkin osavaltiossa 1830. Sen paino oli noin neljä ja puoli tonnia ja hinta 4 000 dollaria. Se purettiin osiin kuljetuksen ajaksi ja lähetettiin laivalla Charlestoniin Etelä-Carolinaan, jonne se saapui saman vuoden lokakuussa. Paikalliset kauppiaat, jotka kaipasivat laivaliikennettä nopeampaa ja luotettavampaa kuljetusmuotoa, nimesivät veturin epävirallisesti Charlestonin parhaaksi ystäväksi.
Veturi kulki ensimmäisen kerran omalla voimallaan joulupäivänä 1830, ja se asetettiin vetämään matkustajajunia kuuden mailin mittaisella radalla Charlestonissa. Tuohon aikaan veturin katsottiin olevan nopein mahdollinen kulkuneuvo, vaikka sen nopeus oli nykyaikaan verrattuna vaatimaton, vain noin 25–40 km/h. Junaa nopeampi kulkuneuvo oli vain hurjasti laukkaava hevonen.
Pian aikataulun mukaisen liikenteen aloittamisen jälkeen veturi saavutti vähemmän kunniakkaan ensimmäisen sijan: 17. kesäkuuta 1831 veturin höyrykattila räjähti, ja tapaus oli ensimmäinen laatuaan Yhdysvalloissa. Räjähdyksessä loukkaantuivat veturinkuljettaja ja -lämmittäjä. Räjähdyksen aiheuttajaksi todettiin kiinni pakotettu varoventtiili: lämmittäjä oli kyllästynyt kuuntelemaan varoventtiilin vihellystä, joten hän oli sulkenut venttiilin kokonaan. Ilman varoventtiiliä höyrynpaine kattilassa kasvoi, kunnes paine ylitti kattilan kestokyvyn ja räjähti. Myöhemmin joitakin osia veturista käytettiin uuteen veturiin, joka nimettiin Phoenix-linnun mukaan.
Nykyisin Charlestonissa on nähtävillä toimiva Best Friend of Charlestonin kaksoiskappale.
Best Friend of Charleston (replika)
Best Buy

| Best Buy Co> , Inc. |
| --- | --- |

Yritysmuoto:  pörssiyhtiö
Osake:  NYSE: BBY
ISIN:  US0865161014
Perustettu:  1966 (Sound of Music), 1983 (Best Buy Co.)
Perustaja:  Richard M. Schulze
Kotipaikka:  Richfield, Minnesota
Toiminta-alue:  Pohjois-Amerikka, Kiina, Britannia
Toimiala:  elektroniikan vähittäiskauppa
Liikevaihto:  42,4 mrd. USD (2013)
Henkilöstö:  140 000 (2014)
Tytäryhtiöt:  useita erinimisiä ketjuja
Infobox OKVirheellinen NIMI-arvo: 
Best Buyn tyypillinen toimipiste, niin sanottu big-box store.
Best Buyn toimipisteet Yhdysvalloissa ja Etelä-Kanadassa 2011.
Best Buy on yhdysvaltalainen maailman suurin kuluttajaelektroniikan ja kodinkoneiden vähittäiskauppayritys, jolla on kauppaketjuja ja toimipisteitä Yhdysvaltojen lisäksi Kanadassa, Meksikossa, Britanniassa ja Kiinassa. Best Buy on elektroniikka-alan esimerkki niin sanotusta category killer -yrityksestä: niin suuresta erikoiskauppayrityksestä, että muiden saman tuotealan kauppiaiden on vaikea kilpailla sen kanssa valikoiman laajuudessa tai hintojen edullisuudessa.
Yrityksen perustivat Richard M. Schulze ja Gary Smoliak vuonna 1966 audioalan erikoistavarakauppana nimeltä Sound of Music. Vuonna 1983 yritys uudelleennimettiin ja -brändättiin yrityksenä, jonka fokus on kuluttajaelektroniikassa. Yrityksellä oli 180 000 työntekijää vuonna 2013. [lähde? ]
Best Buy -yhtiön tytäryhtiöitä ja muita ketjuja ovat CinemaNow-tilauselokuvapalvelu, Geek Squad -tietokonetukipalvelu, Magnolia Audio Video, Pacific Sales, Cowboom, Audiovisions, Kiinassa toimiva Jiangsu Five Star Alliance -ketju sekä Kanadan suurin elektroniikkaketju Future Shop.
Vuonna 2013 Best Buy oli Yhdysvaltain 12. suurin vähittäiskauppa liikevaihdolla mitattuna.
Aiheesta muualla

Wikimedia Commonsissa on kuvia tai muita tiedostoja aiheesta .
Best Buyn virallinen kotisivu (englanniksi)
Longs Peak

Longs Peak
Longs Peakin itäseinämä
| --- | --- |
Sijainti:  Colorado, Yhdysvallat
Vuoristo:  Kalliovuoret
Korkeus merenpinnasta:  4 346 m
Suojelualueet:  Rocky Mountainin kansallispuisto, Rocky Mountain National Park Wilderness (d) 
Ensimmäinen nousu huipulle:  1868, John Wesley Powell
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Longs Peak on vuori Yhdysvaltain Coloradon osavaltiossa. Sen korkeus on 4 346 metriä, ja se on osa Kalliovuorten vuoristoa.
Vuori on Rocky Mountainin kansallispuiston suosituin nähtävyys ja vuorelle yrittää kiivetä vuosittain noin 15 000 ihmistä, joista puolet onnistuu. Longs Peakin huipun saavutti ensimmäisenä John Wesley Powell vuonna 1868. Longs Peak on Rocky Mountainin kansallispuisto korkein ja haastavin vuori, ja sen vaikeusaste on 3. Uset muut yli neljän kilometrin korkuiset vuorenhuiput Kalliovuorilla ovat saavutettavissa patikoimalla, mutta Longs Peak on haastavin huipuista ja vaati enemmän. Matkaa huipulle on noin 13 kilometriä ja edestakainen matka kestää noin 10–15 tuntia, mutta kokenut kiipeilijä voi saavuttaa huipun neljässäkin tunnissa. Eniten vuorella käy ihmisiä kesä–syyskuussa, ja sen huipulla voi olla lunta vielä elokuussakin.
Vaarallisimmat tilanteet vuorikiipeilijöille Longs Peakilla ovat nopeasti muuttuvat sääolot, irtoavat kivet ja vuoristokuume. Vuorenhuippua tavoittelevia ihmisiä on kuollut ja vuosittain vuorelta pelastetaan useita henkilöitä.
Aiheesta muualla

Kuvia tai muita tiedostoja aiheesta Longs Peak Wikimedia Commonsissa
Chaker Bargaoui

| 0 | 1 | 2 |
| --- | --- | --- |

Henkilötiedot
Syntymäaika: 4. huhtikuuta 1983 (ikä 41)
Syntymäpaikka: Tunisia
Pelipaikka: keskikenttäpelaaja
Pituus: 176 senttimetriä
Seura
Seura: CS Sfaxien
Pelinumero: 4
Seurat
| Vuodet | Seura | O (M) |
| 2005– | CS Sfaxien | 44 (0) |
Maajoukkue
| 2010 |  Tunisia | 1 (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 20. kesäkuuta 2010.
Chaker Bargaoui (s. 4. huhtikuuta 1983) on tunisialainen jalkapalloilija. Puolustavana keskikenttäpelaajana pelaava Bargaoui edustaa Tunisian pääsarjassa CS Sfaxienia.
Ura

Bargaoui on pelannut vuodesta 2005 lähtien CS Sfaxienin riveissä, jossa hän on saavuttanut muun muassa Afrikan Confederation Cupin ja Tunisian cupin voitot.
Ura > Maajoukkueura

Bargaoui sai ensimmäisen maajoukkue kutsunsa 30. toukokuuta 2010 pelattavaan ystävyysotteluun Ranskaa vastaan, mutta ei päässyt ottelussa kentälle. Myöhemmin 20. kesäkuuta 2010 Bargaoui pelasi ensimmäisen maaottelunsa Sudania vastaan.
Saavutukset

Tunisian cup: 2005, 2009
Afrikan Confederation Cup: 2007, 2008
MS St. Louis

MS St. Louis Havannassa kesäkuussa 1939
MS St. Louis oli saksalainen linjalaiva, joka on tunnettu yhdestä yksittäisestä matkasta vuonna 1939. Aluksen päällikkö Gustav Schröder yritti löytää kodin yli 900 Saksasta paenneelle juutalaiselle sen jälkeen kun heiltä evättiin pääsy Kuubaan. Gordon Thomas ja Max Morgan-Witts kirjoittivat matkasta vuonna 1974 romaanin nimeltä Kirottujen matka (Voyage of the Damned). Romaanista tehtiin samanniminen elokuva vuonna 1976.
Tausta

MS St. Louis rakennettiin Bremer Vulkanin  telakalla Bremenissä Hamburg America Line -varustamolle. Alus purjehti Hampurista Halifaxiin ja New Yorkiin sekä teki risteilyjä länsi-Intian saaristoon.
Perintö

Sodan jälkeen päällikkö Schröder palkittiin Bundesverdienstkreuz-kunniamerkillä.
Vuonna 1993 Schröder nimitettiin postuumisti Vanhurskaaksi kansakuntien joukossa
Myöhemmät tapahtumat

Aluksesta tuli Saksan merivoimien majoituslaiva vuosiksi 1940–1944 ja se vaurioitui liittoutuneiden pommituksissa Kielissä 30. elokuuta 1944, mutta ei uponnut. Alus korjattiin ja se toimi hotellina vuodesta 1946. Alus romutettiin vuonna 1952.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:MS St. Louis
Käännös suomeksi
Maailmojen sota

| Maailmojen sota> The War of the Worlds |
| --- | --- |

Alkuperäisteos
Kirjailija:  H. G. Wells
Kieli:  englanti
Genre:  tieteiskirjallisuus
Julkaistu:  1898
Suomennos
Suomentaja:  Matti Kannosto
Kustantaja:  Kirjayhtymä
Julkaistu:  1979
Löydä lisää kirjojaKirjallisuuden teemasivulta
Maailmojen sota (engl. The War of the Worlds) on H. G. Wellsin vuonna 1898 julkaistu tieteisromaani, joka kertoo marsilaisten hyökkäyksestä Maahan.
Juoni

Tarina sijoittuu teoksen julkaisuhetken lähitulevaisuuteen 1900-luvun alkuun. Nimettömän kertojahahmon mukaan tapahtumista on kulunut kuusi vuotta.
Marsilaiset pyrkivät valtaamaan Maan uudeksi asuinplaneetakseen asumakelvottomaksi käyneen Marsin tilalle. Kertojapäähenkilö vertaa marsilaisten suhtautumista ihmisten suhtautumiseen eläimiin tai jopa omiin lajikumppaneihinsa.
Marsilaiset saapuvat etelä-Englantiin suurissa metallilieriöissä, jotka jättävät jälkeensä vihreän hohteen pudotessaan Maan ilmakehän läpi. Ensimmäinen lieriö putoaa Horsellin yhteismaalle lähelle Wokingin kaupunkia Surreyssä. Hämmästyneet ihmiset kerääntyvät lieriön ympärille, mutta marsilaiset tappavat suurimman osan ihmisjoukosta sädeaseellaan.
Maan aseet osoittautuvat tehottomiksi marsilaisten rakentamia tripodeja eli kolmijalkaisia sotakoneita vastaan, koska myös tripodit on varustettu sädeasein, minkä lisäksi ne ampuvat mustaa myrkkykaasua. Päähenkilö tapaa nimettömän tykkimiehen, jonka joukko-osaston marsilaiset tuhosivat ja jonka kanssa hän pakenee kotoaan.
Ennen pitkää marsilaiset valloittavat Lontoon, jolloin päähenkilön kaupungissa asuva veli joutuu pakenemaan rannikon suuntaan. Sotalaiva Thunder Child (suomennoksessa Ukkoslapsi) tuhoaa kaksi tripodia, kunnes se tuhoutuu sädeaseiden osumien vuoksi.
Marsilaiset alkavat pyydystää ihmisiä, jotta voivat käyttää näiden verta ravintonaan. Valloitetut alueet alkavat myös peittyä marsilaisten mukanaan tuomiin punaisiin kasveihin. Päähenkilö tapaa uudelleen tykkimiehen, joka ehdottaa, että ihmiset muuttavat asumaan maan alle ja suunnittelevat sieltä käsin vastarintaa.
Ihmiskunta näyttää jo tuhoon tuomitulta, kun marsilaiset ja punaiset kasvit alkavatkin yllättäen kuolla Maan bakteereihin, joita vastaan niillä ei ole vastustuskykyä. Ihmiset aloittavat jälleenrakennuksen, mutta kertojapäähenkilö arvelee, että marsilaiset saattavat yrittää uutta hyökkäystä, kun Maa ja Mars ovat seuraavan kerran oppositiossa.
Sovitukset > Kuunnelma

Orson Wellesin 30. lokakuuta 1938 Yhdysvalloissa lähetetty kirjan pohjalta tehty, mutta esitysajankohtaansa siirretty radiokuunnelma aiheutti suurta huomiota. Vaikka kuunnelman alussa kerrottiin, että ohjelma on kuvitteellinen, moni kuuntelija joutui paniikkiin luultuaan sitä aidoksi uutislähetykseksi. Vielä suurempaa kaaosta syntyi Santiagossa Chilessä vuonna 1944 ja 12. helmikuuta 1949 Quitossa Ecuadorissa.
Sovitukset > Elokuvat

Kirja on filmattu elokuvaksi vuosina 1953 ja 2005. Vuonna 2019 sen pohjalta kuvattiin televisiosarja.
Independence Day – Maailmojen sota -elokuvalla ei nimisuomennoksestaan huolimatta ole perusideansa lisäksi muuta tekemistä kirjan kanssa.
Suomennos

Ensimmäinen suomenkielinen painos Maailmojen sodasta ilmestyi vuonna 1979. Se julkaistiin yhteisniteenä Aikakoneen, toisen Wellsin romaanin, kanssa.
Aiheesta muualla

Kuvia tai muita tiedostoja aiheesta Maailmojen sota Wikimedia Commonsissa
The War of the Worlds luettavissa Project Gutenbergin sivuilla (Arkistoitu – Internet Archive). (englanniksi)
Kirjan pohjalta tehty ilmainen sarjakuva (Arkistoitu – Internet Archive). (englanniksi)
Marsilaiset hyökkäävät (Peter von Baghin radio-ohjelma v. 1973. Ylen Elävä arkisto.
Morgan, Cheryl: The War of the Worlds. Emerald City joulukuu 1997. (englanniksi)
Marsilainen tripodi kirjan ranskannoksen kuvituksena (1906).
Bob Brown

| Bob Brown |
| --- | --- |

Henkilötiedot
Syntynyt: 27. joulukuuta 1944 (ikä 79) Oberon, Uusi Etelä-Wales, Australia
Poliitikko
Puolue:  Australian vihreät
Asema:  senaattori
Vaalipiiri:  Tasmania
Kotipaikka:  Hobart, Tasmania
Puoliso:  Paul Thomas
Aiheesta muualla
Virallinen sivu
Bob Brown (s. 27. joulukuuta 1944 Oberon, Uusi Etelä-Wales, Australia) on australialainen poliitikko, senaattori ja Australian vihreiden entinen puoluejohtaja.
Ura

Brown valmistui lääkäriksi (MBBS) Sydneyn yliopistosta. Hän toimi lääkärin ammatissa vuosina 1968–1980 Canberrassa, Lontoossa ja Tasmaniassa. Royal Canberra Hospitalissa työskennellessään Brown kollegoineen kieltäytyi todistamasta palveluskelpoisiksi miehiä, jotka eivät halunneet mennä Vietnamin sotaan taistelemaan. Lontoon St Mary's Hospitalissa Brown joutui todistamaan kuolleen Jimi Hendrixin tuomisen sairaalaan. Ollessaan vuonna 1972 töissä Tasmaniassa Brown liittyi Australian ensimmäiseen vihreään puolueeseen, United Tasmania Groupiin ja alkoi kampanjoida homoseksuaalien tasavertaisen kohtelun ja ympäristönsuojelun puolesta. Brown tunnustautui julkisesti homoseksuaaliksi aikana, jolloin homoseksuaalisuus oli Tasmanian lain mukaan rikos.
Vuonna 1976 Brown protestoi ydinkäyttöisen yhdysvaltalaisen lentotukialuksen USS Enterprisen vierailua vastaan pitämällä viikon mittaisen paaston Mt Wellingtonin huipulla. Vuonna 1978 Brown vietti 19 päivää vankeudessa tultuaan pidätetyksi Franklin Dam -patoaltaan vastaisessa mielenosoituksessa.
Brown tuli valituksi Australian senaattiin Tasmanian edustajana ensimmäistä kertaa vuonna 1996 ja hänet valittiin uudelleen vuosina 2001 ja 2007. Hänestä tuli pääministeri John Howardin äänekäs vastustaja. Senaatissa Brown ajoi muun muassa metsiensuojelua ja ihmisoikeuksia, ja vastusti muun muassa Irakin sotaa. Yhdysvaltain presidentin George W. Bushin vieraillessa Australian parlamentissa Brown keskeytti Bushin puheen ja sai vuorokauden porttikiellon parlamenttiin; jälkeenpäin Bush ja Brown kuitenkin kättelivät toisiaan. Keskeytys liittyi Brownin vaatimukseen Guantanamo Bayssa vangittuna olleen David Hicksin palauttamisesta Australiaan.
Vuoden 2010 parlamenttivaaleissa Brown johdatti puolueensa vaalivoittoon, jonka johdosta vihreiden senaattorien määrä Australian parlamentissa nousi yhdeksään.
Johdettuaan Australian vihreitä 16 vuoden ajan Brown ilmoitti jäävänsä eläkkeelle puoluejohtajan tehtävästä 13. huhtikuuta 2012. Brown kertoi samalla jättävänsä senaattorin tehtävät kesäkuussa 2012.
Yksityiselämä

Brown asuu Hobartissa Tasmaniassa ja hänen puolisonsa Paul Thomas on maanviljelijä ja aktivisti. Brown on Australian ensimmäinen julkisesti homoseksuaali parlamentin jäsen.
Best.Worst.Weekend.Ever.

Best.Worst.Weekend.Ever. on Netflixin alkuperäissarja, jossa on 8 jaksoa.
Sarja kertoo kuinka kaverukset Zed, Argo, Treece ja Hallie joutuvat moniin hauskoihin ja hankaliin tilanteisiin kesän viimeisenä viikonloppuna.
Näyttelijät

| Rooli | Näyttelijä |
| --- | --- |
Zed Novak: Sam Ashe Arnold
Argo Andropolis: Cole Sand
Treece Dombrowski: Brittany Reed
Hallie: Brittany Garms
Näyttelijät > Suomenkieliset ääninäyttelijät

| Rooli | Näyttelijä |
| --- | --- |
Zed Novak: Tommi Bäckman
Argo: Waltteri Helisalo
Hallie: Viivi Helisalo
Treece: Hanna Mönkäre
Andropolis: Juhani Rajalin
Chloe: Julia Nurmi
Wendy: Jenni Sivonen
Jerry: Joonathan Kettunen
Zedin äiti: Katja Aakkula
Vern: Valtteri Turunen
H.L Cross: Petri Hanttu
Finley: Emma Louhivuori
Sivuäänet: Markus Niemi
Sivuäänet: Werne Walla
Studio: Streamteam Nordic oy
Ohjaus: Lauri Planman
Käännös: Minna Tasanto
Luettelo vuoden 1993 miehittämättömistä avaruuslennoista
Epäonnistuneet laukaisut

5.10.1993 Landsat 6 kaukokartoitussatelliitti, Titan-2(23)G, Vandenbergin lentotukikohta
20.9.1993 IRS 1E kaukokartoitussatelliitti, PSLV (1), Sriharikota, Intia
2.8.1993 SLDCOM 3, NOSS-2 3A, NOSS-2 3B, NOSS-2 3C satelliitit, Titan-4(03)A, Vandenbergin lentotukikohta
27.5.1993 Horizont (28) (Horizont 39L) tietoliikennesatelliitti, Proton-K Blok-DM-2, Baikonurin kosmodromi
Aiheesta muualla

Güntherin avaruussivun Chronology-kohdasta laukaisujen historia (päälähde)
Kanadalainen avaruushistoriasivusto (toinen päälähde)
Russian Space Web
Jonathan McDowellin avaruussivusto
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 1992 | Miehittämätön avaruustoiminta 1993 | Seuraaja: Vuosi 1994 |
Luettelo vuoden 1995 miehittämättömistä avaruuslennoista

Tämä on luettelo vuoden 1995 miehittämättömistä avaruuslennoista. Vuonna 1995 tehtiin 69 onnistunutta satelliitin tai avaruusluotaimen tai avaruusaseman osan laukaisua. Avaruuteen kuljetettiin noin sata satelliittia. Viisi laukaisua epäonnistui. Vuonna 1995 tehtiin seitsemän miehitettyä lentoa.
Epäonnistuneet laukaisut

28.3.1995, EKA 2, Techsat 1 (Gurwin 1, Oscar (29)), Unamsat, Start-raketti, Plesetsk
26.1.1995, APStar 2 [Star-63F], Pitkä marssi CZ-2E, Xichang
22.6.1995, STEP 3 (P92-2), Pegasus-XL, Vandenberg
23.10.1995, METEOR, Conestoga-1620, Wallops Island
15.8.1995, GemStar 1 (VitaSat 1), Athena-1 Vandenberg
Aiheesta muualla

Güntherin avaruussivun Chronology-kohdasta laukaisujen historia (päälähde)
Kanadalainen avaruushistoriasivusto (toinen päälähde)
Russian Space Web
Jonathan McDowellin avaruussivusto
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 1994 | Miehittämätön avaruustoiminta | Seuraaja: Vuosi 1996 |
Banja

Perinteinen venäläinen sauna
Banja (venäjäksi баня) on venäläinen kansansauna ja Venäjällä myös seurustelupaikka, missä tavataan tuttuja viikoittain. Nykyisin nämä puulämmitteiset saunat alkavat olla katoavaa kansanperinnettä. Niitä harrastavat enää vain veteraanit, köyhempi kansanosa ja muutamat harvat entusiastit ja vähävaraiset opiskelijat. Kansansaunat ovat jossain määrin tulleet uudelleen muotiin, mutta varsinkin vaalien aikaan herratkin saunovat näissä kansanomaisissa saunoissa.
Löylyhuonetta kutsutaan nimellä parilka (парилка), ja se on rakenteeltaan samankaltainen kuin suomalaisessa saunassa. Perinteisessä banjassa ei tavallisesti ole yhtä korkea lämpötila kuin suomalaisessa saunassa, jolloin suhteellinen ilmankosteus on korkeampi. Kuten suomalaisessakin saunassa, banjassa harrastetaan vastomista. Vasta eli vihta tehdään yleensä koivusta, mutta useasti osittain tai kokonaan katajasta tai tammesta. Vieraan henkilön seurassa löylynheittäjät saattavat innostua löylynheittokilpaan, johon osalliset saattavat varautua löylymyssyllä.. Venäjän katukuvassa voi usein nähdä suomalaisen saunan (ven. Финская сауна, finskaja sauna) mainoksia. Venäjällä on tapana toivottaa aina saunomisen päätteeksi s ljogkim parom, joka suomeksi käännettynä voidaan sanoa hyvää saunaa tai nauti saunasta. Toivotukseen on kohteliasta vastata kiitos.
Löylykulttuurin historiaa

Eräs varhaisimmista kirjallisista pohjoisen saunan kuvauksista on peräisin Venäjältä kiovalaisen historioitsija Nestorin kuvatessa Novgorodin pohjoispuolisen alueen kylpyriittejä vuonna 1113. Kronikassa kuvataan kuumissa pirteissä kylpemistä saunojien vastoessa itseään puunlehvillä. Vielä vanhempi kuvaus sijoittuu 900-luvun Kiovaan, jossa sikäläinen ruhtinatar Pyhä Olga surmautti naapuriheimon lähettiläät ”kylpypirttiin” kostoksi Kiovan entisen ruhtinaan, miehensä Igorin kuolemasta.
Venäjän sana par tarkoittaa sekä löylyä että höyryä. Näin on vaikea päätellä, olivatko muinaisvenäläiset saunat löyly- vai höyrysaunoja. Venäläinen tutkija ja tulkki Rudolf Sykiäinen esitteli kirjassaan Venäläinen sauna (2003) banjan tuhatvuotista historiaa. Jopa venäläisessä leivinuunissa on saunottu. Reilun kokoinen uuni on ollut kautta aikojen venäläistuvan eli izban keskipiste. Leipomisen jälkeen sinne kömmittiin sisään lämmittelemään ja jossain vaiheessa keksittiin siellä peseytyäkin. Ja saunominen leivinuunissa oli yleistä vielä 1800-luvulla. Aatelistolla, ruhtinailla ja tsaarin hovissa kylpeminen oli toisenlaista. Käytössä olivat ruhtinaalliset kylpyläsaunat ja saunomiseen liittyi monenlaisia seremonioita ja asetuksia. Itse tsaarilla oli saunomisessa apuna seitsemän eri asteen virkamiestä aina vaatevastaavasta saunottajaan ja pyyhkeenpitäjään asti. Yläluokka saunoi viikoittain ja erityisten juhlien yhteydessä kuten ennen häitä ja häiden jälkeen. Tsaarin hovi saattoi järjestää banjassa suuret illalliset saunan jälkeen. Ja sitten taas saunottiin tuntikaupalla ja taas syötiin, että jaksettiin saunoa ja saunottiin, että jaksettiin syödä. Saunominen kysyi kuntoa. Saunassa kuoltiin ja saunassa synnyttiin, aivan kuin suomalaisessa saunassakin on tehty.
Suomalaiset saunat ovat yleistymässä Venäjällä, varsinkin suomalaistyyliset sähkösaunat. Paikoin on suomalais- ja turkkilaistyylisiä saunaosastoja ja porealtaita, uima-altaita ja baariosastoja. Tarjolla on läntistä saunakulttuuria rahakkaille idässä, venäläistä yhteisöllisyyttä ja mukavan rentouttavaa meininkiä, sillä saunomista tärkeämpää on usein kaikki muu oheistoiminta, juomien nautiskelu ja viihde. Perinteinen tapa mennä banjaan puhdistautumaan, niin henkisesti kuin fyysisestikin, "pesemään synnit pois" on jäämässä elittisaunojen kaikenlaisen puuhastelun takia pois ja ollaan menty päinvastaiseen suuntaan, toteaa Pentti Stranius surumieliseen sävyyn lehtikirjoituksessaan  "Kansansaunat käymässä vähiin Venäjällä" (VenäjänAika 1/2008).
Venäläinen sauna on useimmiten kertalämmitteinen. Savusaunaa kutsutaan mustaksi saunaksi, hormillista saunaa valkeaksi saunaksi.